  Виталий Пронин Москваын Гербер туэ ортчоз «Эрмитаж» садын. 1-тӥ пӧсьтолэзе 10.00 часысен 22.00 часозь чузъяськозы удмурт кырӟанъёс, радъяськозы эктонъёс-шудонъёс, ӵошатсконъёс. Герберлэн ужпумез - тодматыны Москваысь калыкез Удмуртилэн вузъёсыныз, лулчеберетэныз, спортивной улонэныз. Соос понна туж тунсыко ужрадъёс дасямын. Вань мылыкыд карисьёс киужен вырозы, Ижысь «Торпедо» командаысь нылкышноосын футболэн, Удмуртиысь но Москваысь шахматистъёсын шахматэн шудозы. «Ватсам дунне» (виртуальная реальность) амалэн возьматӥсь очки поныса, вуылозы П. Чайковскийлэн музеяз но «Нечкино» курортэ. Басьтыны быгатозы Удмуртиысь ваем сиён-юонъёсты, веръяны пӧрамъёсты, синпель кузьымъёсты. 0+ Мария Иванова   